10 Ka sekai, akanya ka Kgosi Dafide wa Iseraele. Fa Dafide a sena go dira maleo mangwe a a masisi, o ne a tlhama pesalema e mo go yone a tlhalosang maikutlo a gagwe, a kopa Modimo gore a mo itshwarele. O ne a re: “Mphepafatse mo boleong jwa me. Gonne nna ke itse ditlolo tsa me, le boleo jwa me bo fa pele ga me ka metlha. Bona! Ke tsholetswe mo tlolong ka ditlhabi tsa pelegi, mmè o ne a inthwalela mo boleong. O se ka wa ntatlha wa ntlosa fa pele ga sefatlhego sa gago; mme, tsweetswee, o se ka wa tlosa moya wa gago o o boitshepo mo go nna. Ditlhabelo tse di yang kwa Modimong ke moya o o ngomogileng; pelo e e phatlogileng le e e gateletsweng, wena Modimo, ga o kitla o e nyatsa.” (Pesalema 51:2, 3, 5, 11, 17) A ga o kgone go utlwa kutlobotlhoko ya mokwadi yono? Ke mang yo mongwe yo o neng a ka kgona go tlhalosa maikutlo ano a a tswang pelong fa e se fela motho yo o sa itekanelang?